NaiveNeuron/SloPal huggingface dataset:
L. Nagy, poslanec: (2007-11-27):
Z viacerých podmienok tohto zákona uvádzam iba to, že podmienkami nároku na uvedený príspevok podľa § 3 citovaného zákona je narodenie dieťaťa a trvalý pobyt oprávnenej osoby na území Slovenskej republiky. A druhá, resp. tretia vážna podmienka, nárok na príspevok nevzniká oprávnenej osobe uvedenej v § 2 ods. 1 písm. a), ak po pôrode bez súhlasu ošetrujúceho lekára opustila dieťa v zdravotníckom zariadení, je to § 3 ods. 5 citovaného zákona. V Slovenskej republike od 1. júla 2004 je účinný zákon č. 365/2004 Z. z. o rovnakom zaobchádzaní v niektorých oblastiach a o ochrane pred diskrimináciou. Antidiskriminačným zákonom bola do právneho poriadku Slovenskej republiky implementovaná smernica Rady č. 96/97 Európskeho spoločenstva, ktorá mení a dopĺňa smernicu 86/378/EHS o uplatnení zásady rovnakého zaobchádzania s mužmi a ženami v zamestnaneckých systémoch sociálneho zabezpečenia, ďalej smernica č. 2000/43/EC o zásade rovnakého zaobchádzania bez ohľadu na rasový alebo etnický pôvod a do tretice smernica Rady č. 2000/78/EC, ktorá ustanovuje všeobecný rámec pre rovnaké zaobchádzanie v zamestnaní a povolaní. Definíciu nepriamej diskriminácie obsahuje § 2 ods. 6 antidiskriminačného zákona v platnom znení, podľa ktorého ide o navonok neutrálny predpis... (Prerušenie vystúpenia predsedajúcim.)
Kaník, Ľudovít, poslanec NR SR (2012-08-02):
Hovorím o zriadení, o priestore pri vstupe do Národnej rady, ale už za dverami.
Zmajkovičová, Renáta, podpredsedníčka NR SR (2014-03-20):
Pán predseda Národnej rady Paška, nech sa páči.
Pčolinský, Peter, poslanec NR SR (2016-05-24):
Ďakujem. Janka Cigániková, financovať by to mali prevádzkovatelia, to znamená, to technické riešenie prepojenia tej nejakej databázy dlžníkov a samotnej herne musia prevádzkovať, musia financovať prevádzkovatelia, nikto iný. Prečo by to mal platiť štát? Oni majú stanovené zisky, tak nech si to zaplatia, pokiaľ chcú podnikať ďalej. Pán kolega Krajčí, áno, 30 % pri petícii je strašne veľa, preto je naozaj nutná plošná úprava, ktorá by vyriešila tento problém vo všeobecnosti, lebo napríklad v tej Bratislave ono sa to zdalo, že je to nemožné, ale vyzberalo sa, ale koľko to trvalo, koľko úsilia a jednoducho nie každé mesto, resp. občania nie každého mesta sú, v úvodzovkách, teraz nechcem nikoho uraziť, uvedomelí natoľko, aby sa dali do takejto petície, resp. vyzbierania tých podpisov. Jednoducho máte ľudí, ktorým táto problematika nie je ukradnutá, ale myslia si, že oni nezmôžu nič. Jednoducho takéto iniciatívy nie sú všade bežné. Poznám to najmä na východnom Slovensku, kde tí ľudia, jednoducho všetko je im jedno, ich zaujíma, čo bude zajtra, a nič viac. Pani poslankyňa Grausová, hazard, alkohol a drogy vždy idú ruka v ruke, vždy. Vždy to tak bolo, vždy to tak aj bude. Čo myslíte, prečo dnes v každej herni máte bar? Práve kvôli tomu, aby ten človek čo najviac vypil a tým pádom tam aj nechal čo najviac peňazí v tom automate. Práve kvôli tomu. Čiže možno by stálo za úvahu, to ma teraz tak napadlo, zakázať to, aby to bolo spojené.
M. Hort, podpredseda NR SR: (2008-04-09):
A slovo má pán poslanec Martin Fronc, nech sa páči.
Bugár, Béla, podpredseda NR SR (2018-03-13):
Pán poslanec Ivan.
B. Bugár, podpredseda NR SR: (2003-12-04):
(Hlasovanie.) Prítomných 132, za 79, proti 46, 6 sa zdržali hlasovania, 1 nehlasoval. Konštatujem, že aj bod 33 Národná rada schválila.
Kollár, Boris, predseda NR SR (2022-10-21):
Ďakujem pekne. Bude reagovať ešte pán poslanec Karahuta. Nech sa páči.
Mazurek, Milan, poslanec NR SR (2020-06-03):
Ďakujem pekne kolegom za reakcie. Čo sa týka pána Benčíka a pána Krúpu, tak mňa úprimne, veď to sa týka aj pána Naďa, fascinuje, že človek tu hovorí o Amerike, o NATO a oni sa stále budú vracať, lebo to je jediné, na čo sa zmôžu, do roku 2015 na Hlavnú stanicu v Bratislave. To je proste spojené úplne so všetkým, lebo keď nemajú argumenty, tak potrebujú vyťahovať tieto nezmysly bez ohľadu na to, že som sa už tristokrát ospravedlnil, tak to budeme vyťahovať stále. Ale vždy som na tom tisíckrát lepšie ako váš tu pán kolega Osuský, ktorý človeka vyfackal na ulici už ako poslanec Národnej rady, nie ako 20-ročný sopliak, ale ako muž v pokročilom veku, ktorý by už mohol mať v hlave trochu viac rozumu. No a čo sa týka pána Benčíka, tak vy mi tu hovoríte, že mi tu nebudete oplácať nejaké urážky. Viete, ja som nezačal pána Naďa nazývať pravým menom len tak pre nič za nič. Správal sa tu ako hulvát predtým, tak som si povedal, že mu trošku dám ochutnať vlastnej medecíny. Čo sa týka toho počtu vojakov, ktoré Rusko má, je úplne bezpredmetné, akú armádu si Ruská federácia buduje na svojom vlastnom území, to je proste úplne sci-fi, čo vy hovoríte. A čo sa týka, pán Krúpa, vy hovoríte, že nemám elementárne informácie o NATO. No možno, keby som mal švagra aj brata v tej organizácii zamestnaného, ako má pán Naď, tak by som toho mal trošku viac. (Povedané s pobavením.) A tiež sa mi páči jednu vec, že predseda branno-bezpečnostného výboru Národnej rady Slovenskej republiky vlastne priznal, že Izrael porušuje medzinárodné právo, že anektuje západný breh Jordánu a že porušuje ľudské práva. To je veľký pokrok. To sa v minulom volebnom období nestalo aj napriek tomu, že sme tu k tomu vyzývali, a je veľmi pekné, keď ste to priznali. No a čo sa týka tých, tých, tej dichotómie, ktorú ste tu načrtli, že na jednej strane sa snažím, na jednej strane sa snažím apelovať za mier a na druhej strane vraj údajne vyvolávam nejakú vojnu k Izraelu. Nie, ja som proste len, ja som sa snažil dať do kontextu vaše výroky, že keď vám ide naozaj o spravodlivosť, tak by sme museli ísť aj na tie hranice Izraelu. Lenže to, čo robí Rusko, je jedna vec, ale to, čo robí Izrael, omnoho, omnoho horšie, to je úplne tolerované.
M. Číž, podpredseda NR SR: (2009-02-12):
Vážené kolegyne, kolegovia, otváram rozpravu. Nedostal som žiadnu písomnú prihlášku. Pýtam sa preto, kto sa do rozpravy hlási ústne. Registrujem pani poslankyňu Radičovú, pána poslanca Janiša, pani poslankyňu Gibalovú, pani poslankyňu Sárközy, pána poslanca Madeja. Ešte niekto? Pán poslanec Halecký, pán poslanec Madej. Ešte niekto, prosím? Pokiaľ nikto iný, uzatváram možnosť prihlásiť sa do rozpravy ústne a slovo má pani poslankyňa Radičová Iveta.
Laurenčík, Milan, podpredseda NR SR (2022-02-15):
S faktickou poznámkou teraz vystúpi pán poslanec Miloš Svrček, nech sa páči.
Petrák, Ľubomír, poslanec NR SR (2015-06-30):
Pán predseda, dajte hlasovať o druhom bode môjho pozmeňujúceho návrhu.
Pellegrini, Peter, predseda NR SR (2015-09-24):
67. Ďakujem veľmi pekne, pán poslanec. Takže týmto bodom sme vyčerpali všetkých, ktorí chceli podať svoje interpelácie. Pýtam sa, či chce niektorý z členov vlády odpovedať ihneď. Žiadny z pánov ministrov. Preto vyhlasujem tento bod programu za skončený. Poprosím všetkých, aby sa dostavili do rokovacej sály. Budeme pokračovať o malú chvíľku hlasovaním o prerokovaných bodoch. (Zaznievanie gongu, krátka pauza.) Vážené pani poslankyne, vážení páni poslanci, pokračujeme v prerušenom rokovaní hlasovaním v prvom čítaní o vládnom návrhu zákona, ktorým sa mení a dopĺňa zákon č. 362/2001 Z. z. o liekoch, tlač 1710, je to bod 77 schváleného programu. Dávam slovo spravodajcovi, ktorého určil navrhnutý gestorský výbor pre zdravotníctvo, pánovi poslancovi Valockému, aby hlasovanie uviedol. Nech sa páči, pán poslanec. (Hlasovanie o vládnom návrhu zákona, ktorým sa mení a dopĺňa zákon č. 362/2011 Z. z. o liekoch a zdravotníckych pomôckach a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 1710.)
P. Hrušovský, predseda NR SR: (2003-04-09):
(Hlasovanie.) Prítomných je 140 poslancov, za návrh 132, zdržalo sa 7, nehlasoval 1. Konštatujem, že návrh sme schválili. Tým sa návrh gestorského výboru stáva bezpredmetný a o tomto návrhu nebudeme hlasovať. Panie poslankyne, páni poslanci, týmto bodom sme odhlasovali všetky pripomienky pána prezidenta. Pýtam sa pána spravodajcu, či má poverenie gestorského výboru prerokovať návrh zákona v treťom čítaní.
P. Hrušovský, podpredseda NR SR: (2001-10-23):
Nech sa páči, pán poslanec Dzurák. Ľ. Dzurák, poslanec: Ďakujem pekne. Ja si myslím, že len diskusia nakoniec ukázala medzi poslancami a vládou, že bolo treba o tejto téme diskutovať, a myslím, že aj obrúsiť tie hrany, lebo najhoršie, keď sa nediskutuje a keď je len nejaké stanovisko a potom, samozrejme, vznikajú rôzne dohady. To po prvé. Pán minister, ja som hovoril o pätnástich miliardách v prípade likvidácie a ďalších 40 miliárd, keby sa staval náhradný zdroj. Tak ja som to rozdelil tak, že tie naše čísla sú asi presné a dávali mi ich ľudia skutočne, ktorí si myslím, že tomu rozumejú. A k tej poslednej veci len zareagujem, ohľadom, keď ste vraveli o Novákoch. Áno, ja som veľmi rád, že vy ste jeden z tých ľudí, ktorý bojuje za to, aby Elektráreň Nováky išla. Ja viem, aký je každý rok problém o tých dodávkach  uhlia medzi Hornonitrianskymi baňami a Elektrárňami Nováky, aký je problém dostať Elektráreň Nováky do siete. Ale práve preto a z toho dôvodu, ak si zachováme skutočne tie lacnejšie zdroje, budeme môcť robiť aj tú sociálnu politiku a pustiť tie Elektrárne Nováky. Ak budeme len dovážať elektrickú energiu, mám obavu, že prvé na odstávku pôjdu Elektrárne Nováky alebo ďalšie zdroje výroby elektrickej energie z uhlia. Všetko. Ďakujem.
Danko, Andrej, predseda NR SR (2017-09-13):
Ďakujem. Pán poslanec Kotleba, nech sa páči.
Blaha, Ľuboš, poslanec NR SR (2017-04-07):
Samozrejme. Ďakujem pekne. Ja by som nadviazal na tú časť o Borisovi Kollárovi, pretože mňa tiež fascinuje ten dvojaký meter slovenských médií voči opozičným politikom, a Boris Kollár, to je naozaj taký politický šváb, ten prežije úplne všetko. On začal vlastne škandálom, že mal fotku s mafiánmi, ktorí tu vraždili ľudí, a bez problémov, prežil, ide ďalej, šváb. Potom dokonca, že pašoval drogy v tých, tuším v tých uhorkových zaváraninách, proste on prežil, on bol pašerák drog, to je proste, to aj v Kolumbii dokonca odstupujú za to poslanci, ale on tu ďalej sedí a ešte k tomu moralizuje a ešte sa podpisuje pod tak neuveriteľné veci... Ako šváb totálny. A teraz sa ukáže, že je vlastne úchylák (povedané so smiechom), pedofil a si tu, si tu proste zneužíva tu dôveru mladej drogovo závislej dievčiny a on si tu ďalej ako veselo s tým svojím šálikom ako vystrája. To je proste neuveriteľné! Ten Kollár, to je... A teraz si všimnite, že tie médiá toto úplne celé ignorujú. Médiá kašlú na toto, toto keby spravil naozaj ktokoľvek z nás, tak to né, že by tu proste bola revolúcia, to by tu už boli akože plné ulice Matovičových priaznivcov a ja neviem čo všetko. A to isté, to isté máte s Kiskom, ten si tu lieta proste do Popradu, koľko, 30-tisíc mesačne, milión euro zoberie daňových poplatníkom a nič. A ešte ho dneska ľutujú médiá, že musel ísť, chúďatko, autom. (Reakcie z pléna.) A proste... (Ruch v sále.) A Sulík to isté, akože ten sa tu proste, dohaduje generálneho prokurátora s Kočnerom, s Kočnerom, ktorého nazýval Lipšic kriminálno-závadová osoba, o on s ním dohaduje generálneho prokurátora a dneska je tu šéf opozície a veľký frajer. To sú proste neuveriteľné veci. Viete, a potom kto môže brať vážne Denník N a SME, viete, keď to cituje potom niekto z tej opozície, tak my sa tu smejeme, lebo takéto médiá nikto vážne brať nemôže, pokiaľ majú takýto šialený dvojaký meter. Ďakujem. (Potlesk.)
Herák, Ján, poslanec NR SR (2020-07-14):
Ďakujem za slovo. Ďakujem pekne pani poslankyni aj pánovi poslancovi Pollákovi, a teda aj Marcinkovej. Skutočne mám tiež osobnú skúsenosť s pani komisárkou Tomanovou, niekoľkoročnú, dokonca sa viackrát snažila so mnou spojiť, kde som veľmi s ňou úzko spolupracoval v záujme detí, aby som chránil teda životy, a teda ten záujem detí, aj o ktorom som sa zmienil viackrát. Ale rád by som aj vyzdvihol, že pani Tomanová, keď som ju ja prosil, aby chránila deti, aby systémovo pracovala, tak absolútne z jej strany nebola žiadna ochota. Jej neodbornosť, jej nesystematická práca a hlavne maximálna ignorácia; čiže len potvrdzujem to, keď ste robili prieskum, milí poslanci, že vás ignorovala viac než štyri týždne či päť týždňov a zrazu, naraz bola nejaká tlačová medializácia, tak vtedy vám zdvihla telefón alebo chcela nejaký problém riešiť. Čiže; a jej praktiky, ktoré ona dlhodobo praktizuje na svojom úrade a zamestnáva svojich ľudí, rodinných príslušníkov, tak to nie je nezávislý úrad. Čiže ak hovoríme o nezávislom úrade, tak pani Tomanová tam nemá čo absolútne robiť, ona neháji a nechráni záujmy detí. O tom má byť úrad pre komisára detí. Ďakujem pekne. (Potlesk.)
Šutaj Eštok, Matúš, poslanec NR SR (2020-07-24):
Ďakujem pekne za slovo. Pán minister, vy ste vo viacerých bodoch kritizovali odôvodnenie odvolávania pána magistra premiéra, tak ja pôjdem takto po bodoch. Vadí vám, že vás kritizujeme za skrátené legislatívne konania. My iba nastavujeme opäť zrkadlo vám schizofrenikom, pretože keď ste boli v opozičných laviciach, vy ste kritizovali predchádzajúcu vládu za skrátené legislatívne konania. My sme potvrdili všetky rozumné zákony aj skrátené legislatívne konania, ktoré mali pomôcť ľuďom. Ale, prosím vás, povedzte mi, aký súvis mali skrátené legislatívne konania napríklad pri zákonoch o recyklácii plastov, pri zmenách o Súdnej rade či zákon o štátnej službe, keď ste išli robiť opäť politizáciu štátnej služby? Hovoríte o tom, že vás kritizujeme za to, že neplníte vaše programové vyhlásenie vlády. Vo vašom programovom vyhlásení vlády máte 90-krát napísané slovo transparentnosť. Prosím, čo je transparentné na vašich výberových konaniach do štátnej služby? Čo je transparentné pri vašich výberových konaniach na prednostov okresných úradov? Kde je tá transparentnosť, o ktorej hovoríte 90-krát? Hovorili ste o tom, že vám vadí, že vás kritizujeme za nekompetentnosť. Nuž keď vám vadí, že vás kritizujeme za to, že nemocniciam šéfujú lesníci, výrobcovia okien, poprípade ľudia, ktorí sú trestne obvinení za krátenie daní, tak rozumiem, že vám to vadí. Vadí vám aj to, že vás kritizujeme za to, že banskému úradu šéfuje výrobca nábytku. Hovorili ste o čestnosti. Tak sa chcem opýtať, čo je čestné na vláde, ktorú vedie zlodej, klamár a podvodník? Ďakujem pekne.
P. Hrušovský, predseda NR SR: (2004-12-15):
(Hlasovanie.) 117 prítomných, 114 za návrh, 1 sa zdržal, 2 nehlasovali. Návrh sme schválili. Teraz poprosím pána poslanca Komlósyho, aby z poverenia výboru pre financie, rozpočet a menu predniesol Národnej rade návrhy uznesení k prerokúvanému návrhu skupiny poslancov na vydanie zákona, ktorým sa mení a dopĺňa zákon č. 381/2001 Z. z. o povinnom zmluvnom poistení. Návrh prerokúvame ako tlač 960 pod poradovým č. 65. Nech sa páči, pán poslanec Komlósy. (Hlasovanie o návrhu poslancov Národnej rady Slovenskej republiky Jirka Malchárka a Imricha Hamarčáka na vydanie zákona, ktorým sa mení a dopĺňa zákon č. 381/2001 Z. z. o povinnom zmluvnom poistení zodpovednosti za škodu spôsobenú prevádzkou motorového vozidla a o zmene a doplnení niektorých zákonov v znení neskorších predpisov a ktorým sa mení zákon Národnej rady Slovenskej republiky č. 315/1996 Z. z. o premávke na pozemných komunikáciách v znení neskorších predpisov , tlač 960.) Zs. Komlósy, poslanec: Ďakujem pekne za slovo, pán predseda. Prosím, dajte hlasovať o tom, že Národná rada sa uznesie o tom, že prerokuje tento návrh zákona v druhom čítaní.
M. Číž, podpredseda NR SR: (2006-12-13):
(Hlasovanie.) Prítomných 141 poslancov, za 122 poslancov, proti 0 poslancov, zdržalo sa 18 poslancov, nehlasoval 1 poslanec. Tento návrh sme schválili.
Beblavý, Miroslav, poslanec NR SR (2017-02-09):
Ďakujem veľmi pekne, Ondrej. Ďakujem za kultivované vystúpenie, aj keď kritické. Musíš... A keďže sa, samozrejme, venovalo všetkým tým hlavným otázkam, ktoré tam sú, tak ja na ne budem obsiahlejšie reagovať v rozprave neskôr, aby som, aby som tam dal zadosť tomu, tej príprave. Tu však už musím povedať, že bol som zase nepríjemne prekvapený nie korektným prístupom k argumentácii, čo u teba ja nie som zvyknutý. Poviem príklad. Hovoriť o recentralizácii všeobecne zhodou okolností nie je namieste, lebo čo sa recentralizujú, sú dve veci, objednávanie SAD-iek a správa ciest mimo intravilánu obcí. Pri týchto dvoch témach zhodnou okolností je veľmi ťažké argumentovať, že je efektívnejšie, že keď to robia VÚC-ky, ako keď to robí štát. Pri cestách je to kvôli tomu, že všetci odborníci sa zhodujú, že je potrebné objednávať spoločne železničnú a autobusovú dopravu. To je základný predpoklad efektívnejšej správy týchto vecí. A dneska je to práve rozbité. Pri cestách práve rozdelenie Slovenskej správy ciest na NDS, Slovenskú správu ciest a ešte osem župných spoločností je považované za ukážkový príklad neefektívnej práve deľby technického výkonu kompetencií. Takže dovolím si povedať, že v týchto témach – a naša recentralizácia sa týka len ich – nie je správne hovoriť o tom a nejakým spôsobom vzťahovať na to všeobecnú nejakú neefektívnosť štátu a Ficových vlád, lebo spájame nespojiteľné. Zaujímavé, že si sa vôbec nevenoval, hoci to tam máme, otázke nárastu zamestnancov na úrade VÚC, ktoré je bezprecedentný v porovnaní s rovnakým obdobím, či už štátu, alebo obcí. A takisto tvoje porovnanie dlhu je pomerne nekorektné, lebo porovnávať VÚC-ky so štátom, ktorý má úplne inú sféru činnosti, zodpovednosti a ktorá je podľa pravidiel ekonómie, napríklad počas krízy má slúžiť na proticyklickú politiku, je takisto nekorektné. A treba porovnávať VÚC-ky s obcami. A keď si pozrieš nárast dlhu VÚC-ciek a nárast dlhu obcí vo vzťahu k ich príjmu a HDP za rovnaké obdobie, tak uvidíš, ako VÚC-ky šafárili. Ďakujem veľmi pekne.
Kollár, Boris, predseda NR SR (2022-03-16):
Prosím, prezentujme sa a hlasujeme. (Hlasovanie.) Prítomných 132 poslancov, za 114, proti 3, zdržalo sa 15. Uvedený návrh pána poslanca Richtera sme schválili.
Přidal, Alojz, poslanec NR SR (2012-02-03):
Pán predseda, ďakujem za slovo. Keďže sme hlasovali o pozmeňujúcich návrhoch z rozpravy a mám splnomocnenie gestorského výboru, odporúčam hlasovať o tom, že predložený návrh zákona prerokujeme v treťom čítaní ihneď.
P. Hrušovský, podpredseda NR SR: (2001-09-17):
P. Finďo, poslanec: Nie, nechcel som sa.
Hrnčiar, Andrej, podpredseda NR SR (2018-05-17):
Máte doplňujúcu otázku, pán poslanec?
Šeliga, Juraj, podpredseda NR SR (2021-03-17):
Pán poslanec, nech sa páči s reakciou.
P. Hrušovský, predseda NR SR: (2003-07-04):
(Hlasovanie.) 129 prítomných, 32 za návrh, 95 proti, 2 sa zdržali. Neschválili sme tento návrh.
Hlina, Alojz, poslanec NR SR (2015-03-19):
Vážený pán predsedajúci, vážené kolegyne, kolegovia, sa cítim mierne neisto pred takým auditóriom rozprávať. Ja som zvyknutý na našu komornú atmosféru. Tak ste ma trošku dostali. Nechcem kolegov zdržiavať, lebo oni sú už mentálne nastavení odhlasovať a ísť, pričom zrazu je komplikácia, zase budem ja ten zlý, hej. Ináč som si urobil ďalších, ako moja žena hovorí, nepriateľov. Ale keď to musíš robiť, tak to musíš robiť, proste taký je život. Však, pán minister, je malebná tá situácia. Čím to je, že to tak zvykne cvaknúť, hej. Mimochodom, pán minister, koľko má paragrafov ten zákon? (Reakcia navrhovateľa.) Však to je úplne v poriadku. Ja sa pýtam predkladateľa, či vie, koľko paragrafov má zákon, ktorý je tu predložený. (Reakcie z pléna.) Tak ja sa mám na to pýtať pléna? To nemyslíte vážne? Vy ste predkladateľ zákona o jadrovej škode. Doteraz počúvame o Černobyle. Však to nie je to, ako keď v predajni Lidl sa rozleje mlieko. Čiže, prosím vás, ešte raz sa pýtam, ako predkladateľa sa vás pýtam, viete, koľko paragrafov má zákon, ktorý predkladáte? (Ruch v sále.) Nehnevajte sa... (Prerušenie vystúpenia predsedajúcim.)
Suja, Miroslav, poslanec NR SR (2021-05-10):
Ďakujem za slovo, pán podpredseda. Pani Kolíková alebo pani ministerka Kolíková, viete, čo ste povedali na začiatku? Že štát si zaslúži dobrú ministerku spravodlivosti. Neviem, či v 21., lebo ste povedali v 22. storočí. Áno, máte pravdu. Slovensko si zaslúži takú ministerku spravodlivosti, ktorá priamo tu v pléne Národnej rady nebude klamať poslancom do očí a má tú drzosť sem prísť s takou aroganciou ako dneska vy. Takú si Slovensko zaslúži ministerku spravodlivosti, nie klamárku. Lebo toto je možné len na Slovensku, v krajine neobmedzených možností. Ako vám máme veriť všetko, čo ste povedali, keď ste nám tu priamo pri veci do očí klamali pri predkladaní jedného zákona aj vám, vy ste napísali úplne niečo iné. Ste obyčajná klamárka, pani ministerka, a slabá podvodníčka, veľmi slabá podvodníčka. A keď vám prídu na vaše kšefty so štátom, tak vaša jediná obhajoba je, ešte šťastie, že ho tu máte, lebo Fico a Ficove hodinky. Keď prídu na to, ako kradnete a okrádate štát, lebo Fico a Ficove hodinky? Vy hovoríte, že to sú dezinformácie, ktoré sa tu šíria. Tak ja vám poviem, aké sú to dezinformácie. Predseda, ak si dobre pamätám, poslaneckého klubu OĽANO povedal, keď ste chceli odvolať Matoviča abo aby odstúpil, že oni vás podržali pri vašom zlyhaní, keď sa utýral generál Lučanský vo väzbe a vy ste sa takto odzadu obrátili a pichli ste Igora Matoviča do chrbta. Tak toto sú dezinformácie, keď priamo od vašich kolegov hovoríme, že je informácia, že ste zlyhali, ktorú verejne povedal, že ste zlyhali pri generálovi Lučanskom. Tak tu nehovorte, že to sú dezinformácie, lebo to sú priamo od vašich kolegov. Keď to už nevydržali, keď ste sa zachovali ako chrapúň a bodli ste Matoviča do chrbta, pričom bol váš súpútnik, a ja toho nejdem obhajovať, lebo to je klamár ako vy. V jednej jedinej veci vynikáte, pani ministerka. Viete v ktorej? V arogancii! V arogancii, ani trochu pokory, len arogancia z vašej strany.
P. Hrušovský, podpredseda NR SR: (2002-02-12):
Teraz prosím pána poslanca Kresáka, aby ako poverený spravodajca ústavnoprávneho výboru informoval Národnú radu o výsledku prerokúvania tohto návrhu zákona vo výboroch, ako aj v gestorskom výbore.
Šefčík, Marek, poslanec NR SR (2023-03-17):
Ďakujem. Pán predseda, dajte hlasovať o mojom druhom pozmeňujúcom návrhu. Je to terminologická zmena – nenarodené dieťa.
Pročko, Jozef, poslanec NR SR (2021-02-04):
Ja by som chcel povedať, že pán Pellegrini teraz odchádza, škoda, mal tu byť ako, veď on to predkladá, ale celý čas, keď si, Tomáš, rozprával, tak vôbec ťa nepočúval, arogantne teraz ide telefonovať, asi nejaké kšefty alebo čo ešte má. Ale chcem povedať, že keby sa, vieš, Tomáš, keby sa SMER stal víťazom volieb, tak ja si nemyslím, že by Peťo Pellegrini odišiel od Fica, ale s nasadeným obojkom by stále slúžil Ficovi a stále by k tomu robil. Ja si nemyslím, že by sa Peťo Pellegrini rozhodol zobrať si svoje biznis krídlo a odišli by od Roberta Fica. Ja si, práve naopak, myslím, že by Peťo Pellegrini slúžil a robil to, čo doteraz, poslúchal Roberta Fica. Jedna vec ma zaujala, musím pochváliť naozaj pána Krajčíra, to bolo perfektné, naozaj toto je to, kvôli čomu oni nechcú odísť. Oni, oni, oni, teda chcú sa vrátiť, oni chcú zase ďalej kšeftovať, robiť kšeftíky. Všade sa robili kšefty a všade sa tie kšefty stále ešte robia. Žiaľbohu, treba to povedať, pretože také podhubie si tu SMER vytvoril, pretože premiér a vláda už nekradne, ale stále sa kšeftuje, všade tam, kde si dosadil SMER svojich, svoju chobotnicu. A tá chobotnica má riadne chápadlá. To vám môžem povedať. Absolútne veľké. No a sú tu chlapci, teraz, dneska sa urazili, povedal som, že ĽSNS, tak sa ospravedlňujem Sujovi, už neni ĽSNS, ale sú tu chlapci, ktorí ani raz, ani jeden jediný kšeft smerácky, ani na jeden jediný kšeft nepoukázali. Chlapci z ĽSNS šúchali nožičkami a oni čakajú, kto ich zoberie do tej vlády. No ale Peťo Pellegrini povedal, že ich nezoberie. Tak s kým pôjdu? Ľuboš, perfektne si to povedal, sú to kšeftári, ktorí sa chcú vrátiť a teraz, keď vláda a polícia robí svoje veci, tak sú všetci zrazu psychicky chorí.
Sulík, Richard, predseda NR SR (2011-05-26):
Pán poslanec Blanár reaguje na faktické poznámky.
Hrnčiar, Andrej, podpredseda NR SR (2019-11-27):
Pani poslankyňa, poprosím vás o rokovací poriadok.
Ďuriš Nicholsonová, Lucia podpredsedníčka NR SR (2017-04-07):
(Povedané súbežne s predsedajúcim.) ... ku kauze Čistého dňa. Slučku, iba chcem pozvať. (Výkriky z pléna.)
Danko, Andrej, podpredseda NR SR (2024-04-18):
S reakciou na faktické poslanec Štefunko.
R. Raši, minister zdravotníctva SR: (2008-07-02):
Vypúšťa ustanovenie súvisiace s ambulanciou vodnej záchrannej zdravotnej služby v súlade s novelou zákona č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov. Návrhom zákona sa novelizuje zákon č. 129/2002 Z. z. o integrovanom záchrannom systéme v znení neskorších predpisov vypustením povinnosti pre poskytovateľa záchrannej zdravotnej služby mať zriadené zásahové operačné stredisko a zákon č. 725/2004  Z. z. o podmienkach prevádzky vozidiel v premávke na pozemných komunikáciách v znení neskorších predpisov doplnením o splnomocňovacie ustanovenie, podľa druhy lekárničiek a ich obsah bude opravovať všeobecne záväzný právny predpisov, ktorý vydá Ministerstvo zdravotníctva Slovenskej republiky. Návrh zákona nezakladá zvýšené finančné nároky na štátny rozpočet ani zvýšené nároky na verejné zdroje  zdravotných poisťovní. Výdavky spojené so zabezpečením materiálno-technického vybavenia a jeho dopravy na miesto zásahu pri nehode s hromadným postihnutím osôb sa na roky 2008 až 2010 odhadujú vo výške 10 až 15 miliónov korún a budú zabezpečené v rámci príspevku operačného strediska záchrannej zdravotnej služby Slovenskej republiky, pričom nedôjde k navýšeniu celkových potrieb v systéme zdravotného poistenia. Vážená pani podpredsedníčka, vážené panie poslankyne, páni poslanci, obraciam sa na vás so žiadosťou o podporu predloženého návrhu zákona.
Grendel, Gábor, podpredseda NR SR (2021-06-25):
Otváram všeobecnú rozpravu, do ktorej som nedostal žiadnu písomnú prihlášku. Skôr ako dám možnosť prihlásiť sa ústne, požiadal o vystúpenie v rozprave pán predkladateľ. Nech sa páči.
Danko, Andrej, podpredseda NR SR (2024-05-14):
Ďakujem. Keďže vystúpili všetci písomne prihlásení v rámci rozpravy, pýtam sa, či sa chce niekto prihlásiť do rozpravy ústne. Uzatváram možnosť prihlásenia. Jediný prihlásený, pán poslanec Pročko, nech sa páči.
Dostál, Ondrej, poslanec NR SR (2017-05-10):
Ja sa chcem ospravedlniť, že som v dopoludňajšom hlasovaní omylom tvrdil, že sme porušili rokovací poriadok, neuvedomil som si, že sme v skrátenom legislatívnom konaní, keďže je také neštandardné, bolo také neštandardné, že sme ho mali na dvoch schôdzach, ale aj tak je to moja chyba, takže sa ospravedlňujem. (Potlesk.)
Zelník, Štefan, poslanec NR SR (2019-12-04):
Ďakujem pekne za slovo. Prosím členov zdravotného výboru, zvolávam zdravotný výbor na zajtra na pol deviatu. Ďakujem veľmi pekne.
Paška, Pavol, predseda NR SR (2014-05-15):
Pán poslanec Hraško.
Grendel, Gábor, podpredseda NR SR (2022-03-16):
Vážené panie poslankyne, vážení páni poslanci, pokračujeme v prerušenom rokovaní. Skôr ako pristúpime k hlasovaniu o prerokovaných bodoch programu v mene troch poslaneckých klubov za OĽANO, SME RODINA a SaS podávam návrh na vypustenie vládneho návrhu zákona o mediálnych službách, tlač 762, bod 37, z programu 60. schôdze s tým, že uvedený návrh bude zaradený do návrhu programu schôdze so začiatkom od 26. apríla. Je všeobecný súhlas? (Súhlasná reakcia pléna.) Ďakujem pekne. Procedurálny návrh pán poslanec Susko.
Žiga, Peter, minister hospodárstva SR (2019-06-20):
Ďakujem veľmi pekne. Vážený pán predsedajúci, vážení páni poslanci, dobré ráno vám prajem. Vládny návrh zákona predkladám s cieľom vytvoriť podmienky na realizáciu opatrení vyplývajúcich z Akčného plánu rozvoja elektromobility v Slovenskej republike rozšírením podpory o nový účel poskytovania dotácií a to na podporu používania vozidiel s pohonom na alternatívne palivá. Návrh zákona je vypracovaný v súlade s Ústavou Slovenskej republiky, ústavnými zákonmi, nálezmi Ústavného súdu, so zákonmi a ostatnými všeobecne záväznými predpismi, s medzinárodnými zmluvami, ktorými je Slovenská republika viazaná, ako aj s právom Európskej únie. Ďakujem, pán predsedajúci, skončil som.
Frešo, Pavol, poslanec NR SR (2014-11-09):
Ďakujem veľmi pekne, pani predsedajúca. Už človek je trochu unavený, keď som tak začúval pána poslanca Kéryho, tak normálne som až takmer z toho vypadol. Samozrejme, nebudem naňho reagovať, budem reagovať na predrečníka. Som sústredený, viem, na koho môžem reagovať. Dávam pozor stále pozorne, možnože pozornejšie ako pán premiér, ktorý, pozerám, tu už niekoľko hodín chýba. Uznávam, bola vyčerpávajúca tá jeho obhajoba. A vrátim sa k tej podstate. Ľudo, pozri, myslím si, že všetci chápeme, o čo sa jedná. Jedná sa o ten vývar jedného milióna eur a viacej, to znamená, jedná sa o to všetko, čo v tom zdravotníctve sa berie preč. To treba povedať popravde, že budeme tu sedieť možno niekoľko dní len preto, lebo táto vláda nie je schopná, nemá premiéra, ktorý by buchol po stole, zavelil všetkým okolo. Poďme teda pomenovať toho, kto je prijímateľom toho milióna eur, kvôli komu si nosíme do nemocníc príbory, kvôli komu nemáme v nemocniciach toaletný papier. Možnože to pátranie, páni zostávajúci ministri, nebude zasa až také zložité. Možno tak nebude treba zachádzať akože z Cypru až niekde do Strednej Ameriky, do nejakého Belize, ale sa len stačiť porozhliadať niekde bližšie. Máte na to všetky možnosti, máte tie všetky tajné služby, obrovské rozpočty, no tak začnite to hľadanie. Ako však pán minister financií hovoril, ste podpísali nejaký pakt na to, aby ste to v roku 2017 mohli nájsť. No tak to nájdite, povedzme, rovno zajtra doobeda. Príďte nám to povedať. A potom môžeme celú schôdzu ukončiť a bude to raz-dva. Len to je práve to, čo sme zažili aj pri emisiách, čo zažívame vždy, premiér sa do roztrhania tela vykrúca. dneska sa už ani nevykrúca, dneska už rovno odišiel, asi mu to nejde veľmi dobre. Rovno odišiel, keď tu má vysvetliť, ten milión eur vlastne kde, u koho alebo v koho vrecku skončí. Ja viem, že tá otázka je nepríjemná, viem, že sa vás na to pýtajú voliči, pokiaľ medzi nich máte odvahu zájsť. Odporúčam vám, rovno teraz môžete ísť na pohotovosť, resp. na centrálny príjem na Kramáre, choďte ľuďom vysvetľovať, prečo to tam vyzerá tak, ak to vyzerá, lebo... (Prerušenie vystúpenia časomerom.)
Lackovič, Marek, poslanec NR SR (2024-01-09):
Ďakujem pekne. Ďakujem veľmi pekne pani kolegyniam a kolegom za ich reakcie. Za mňa na záver asi len toľko, že azda najlepší príklad toho, že ako nám alebo vládnemu valcu záleží na spravodlivosti, je to, že tu dnes namiesto ministra spravodlivosti sedí minister pôdohospodárstva, a nič v zlom, pán minister, vážim si, že tu dnes ste, ale je to naozaj nebývalé. A ešte k tej veci, ktorá sa týka, že hovoríme veľa k samotnému obsahu a menej k samotnej forme SLK-čka, ku ktorej tu dnes sme, tak ja by som k tomu len to, že veď my si to zopakujeme a nikam neodchádzame a my radi zdupľujeme tieto všetky naozaj poctivé a vecné argumenty aj v ďalších čítaniach, pretože, pretože my máme čas a každý jeden takýto deň je deň pre spravodlivosť na Slovensku. Na záver ešte, v tých posledných sekundách ešte raz by som zdupľoval a zopakoval to, že v odôvodnení SLK sa minister spravodlivosti za SMER odvoláva na Európsku úniu, údajne kvôli porušeniu pravidiel hrozia Slovensku pokuty, a preto musí prijať celú novelu Trestného zákona v skrátenom legislatívnom konaní. Lenže opakujem, novela má 67 strán a infringementu sa týka len osem strán. Načo je tam napchatých ďalších 59 strán, keď nie sú nijako odôvodnené? Ešte raz, novela má 67 strán, infringementu sa týka osem strán. Načo je tam napchatých ďalších 59 strán, pán minister, pôdohospodárstva, lebo spravodlivosť tu chýba. Ďakujem pekne.
Laššáková, Jana, podpredsedníčka NR SR (2015-02-05):
To ste dobrý, pán poslanec, keď máte toľko kabátov. Nech sa páči, pán poslanec Droba. (Ruch v sále.)
Blaha, Ľuboš, podpredseda NR SR (2024-01-10):
Ako ďalší sa do rozpravy prihlásila pani poslankyňa Jana Hanuliaková, nech sa páči.
Laurenčík, Milan, podpredseda NR SR (2021-09-28):
Ďalším už teraz písomne prihláseným rečníkom do rozpravy je pán poslanec Radovan Kazda, ktorý vystupuje za klub strany Sloboda a Solidarita.
Paška, Pavol, predseda NR SR (2012-12-05):
Otváram rozpravu, nie je o ňu záujem. Vyhlasujem rozpravu za skončenú. A teraz budeme hlasovať.
Kmec, Stanislav, poslanec NR SR (2019-06-19):
Pán predsedajúci, dajte hlasovať o návrhu zákona ako o celku s odporúčaním gestorského výboru schváliť.
Marosz, Ján, poslanec NR SR (2016-12-07):
Ďakujem za slovo. Pani poslankyňa, pýtali ste sa vo svojom prejave, že prečo je potrebné prijímať etické kódexy. Možno aj preto, lebo existuje nejaké porovnávanie samospráv, Transparency International Slovensko robí. A jednou z odporúčaní ohľadom etiky a konfliktu záujmov, resp. prvé z týchto odporúčaní je prijať etický kódex zvolených predstaviteľov obce a obecných organizácií. Takže je to odporúčanie Transparency International, aby samospráva fungovala dobre. A čo môže taký etický kódex obsahovať? Napríklad podľa ich odporúčaní deklarácia majetkových, peňažných alebo iných vlastníckych pomerov, riešenie konfliktu záujmov a podobne. Čiže možnože pán Hrnčiar by sa tiež mohol zapojiť do diskusie a chcem mu aj zablahoželať, že jemu sa darí v Martine a jeho mesto sa úspešne v týchto rebríčkoch umiestňuje. Takže zrejme v Martine aj v iných mestách existujú tieto etické kódexy, a je to jedno z odporúčaní Transparency International. Takže to je len odpoveď na vašu otázku, že prečo. Ďakujem.
P. Paška, predseda NR SR: (2009-09-09):
(Hlasovanie.) 127 prítomných, 115 za, 1 proti, 10 sa zdržali, 1 nehlasoval. Návrh sme schválili. Pani poslankyňa Gabániová uvedie hlasovanie o zákone č. 139/1998 Z. z. o omamných látkach. Je to tlač 1147.
Paška, Pavol, predseda NR SR (2013-11-27):
Vážené pani poslankyne, vážení páni poslanci, budeme pokračovať v prerušenom rokovaní. Poprosím vás, dámy a páni, o záverečné slovo po rozprave požiadal pán minister práce a sociálnych vecí. (Zaznievanie gongu.) Nech sa páči, pán minister. [Pokračovanie rokovania o vládnom návrhu zákona, ktorým sa mení a dopĺňa zákon č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov v znení neskorších predpisov , tlač 716.]
Hrnčiar, Andrej, podpredseda NR SR (2017-05-10):
Ďakujem. Otváram rozpravu. Do rozpravy som dostal jednu písomnú prihlášku, za klub SaS sa prihlásil pán poslanec Martin Klus, ktorému zároveň dávam slovo.
Bugár, Béla, podpredseda NR SR (2017-09-19):
Pán poslanec Šebej.
Milanová, Natália, ministerka kultúry SR (2022-10-06):
Musím povedať, že teraz si presne nepamätám, či to bol rok 2020 alebo 2021, bola to veľká zahraničná produkcia, ktorá tu natáčala film. Musím povedať, že zahraničné produkcie o Slovensku vedia. Vedia o nás, ten systém stimulov, ktorý máme nastavený, tých 33 %, tá 33-percentná vratka je v rámci nášho regiónu jedna z najväčších. Je to aj do veľkej miery ale tým, že ostatné formy stimulov, ktoré fungujú inde, u nás poskytnúť nemôžeme. Čo sa týka rokovaní, tie stále prebiehajú. Rozprávali sme sa aj o možnosti príprav ako keby pôdy pre vznik filmových štúdií, lebo ten záujem tu je, ale na druhej strane je treba aj povedať, že tie zahraničné produkcie na Slovensku sú. Aj teraz prednedávnom tu boli dve naraz. To znamená ten záujem tu je. Oni majú s nami naozaj dlhodobú skúsenosť a veľmi dobrú skúsenosť, pretože máme profesionálov, ktorí vedia spolupracovať v rámci toho crew, to znamená, zatiaľ v tom krátkodobom horizonte momentálne tie stimuly neplánujeme ale nejako výrazne meniť.
Hrnčiar, Andrej, podpredseda NR SR (2019-05-09):
Pán poslanec, nemali by ste používať, pán poslanec, pán poslanec, nepoužívajte vizuálne pomôcky.
Sidor, Igor, poslanec NR SR (2010-12-14):
Ako prvý vystúpil v rozprave pán poslanec Fecko, ktorý podal jeden pozmeňujúci návrh, ktorý obsahuje tri body. Pán poslanec navrhuje hlasovať o bodoch 1 a 2 spoločne.
Pčolinský, Peter, podpredseda NR SR (2023-02-14):
Teraz v rozprave vystúpi za klub strany SaS pán poslanec Peter Cmorej.
P. Paška, predseda NR SR: (2009-11-04):
(Hlasovanie.) 131 prítomných, 104 za, 1 proti, 22 sa zdržalo, 4 nehlasovali. Hlasovali sme o návrhu pána poslanca Lukšu, dvakrát som to zopakoval, návrh sme schválili. Ďalej, pán spravodajca.
Bugár, Béla, podpredseda NR SR (2011-04-01):
Pán poslanec Švantner.
Osuský, Peter, poslanec NR SR (2020-04-02):
Ďakujem pekne, pán predsedajúci. Pán poslanec Kotleba, položili ste tu takú básnickú otázku, kam až Dostál s Osuským zájdu? No, budete nás mať možnosť ďalšie štyri roky pozorovať, kam až zájdeme. A chcem povedať, že ste veľmi správne podčiarkli jednu vec, že v súlade s ústavou pri všetkých rozhodovaniach sa riadime svedomím a vedomím. A ja som nie z tých ľudí, ktorý si myslí, že sa má páčiť každému. Bolo mi cťou, že ste ma menovali ako svojho kontrahenta, tak ako mi bolo cťou, keď tamten chlap, ktorý tam teraz nie je, vyznal asi trikrát za dve minúty čerstvú a horúcu lásku k mojej osobe. Musím povedať, že je podľa mňa celkom primerané, aby ľudia, ktorí ma, verím, môžu mať radi, aby ma mali radi. A domnievam sa, že je zároveň úplne primerané, aby ľudia, ktorí ma majú nenávidieť, aby ma nenávideli. Ja sa neuchádzam o lásku všetkých. Ja v tomto parlamente nezastupujem všetkých ľudí na Slovensku. Ja tu zastupujem ľudí, ktorí si, pán poslanec, vás neprajú v tej funkcii a ktorí si zaručene neprajú Ľuboša Blahu v tej funkcii, do ktorej kandidujú. Tých ľudí zastupujem a za nimi stojím. A keď sme teda u tých takých akýchsi prímerov, tak ja vám poviem niečo starozákonné o tom, keď hovoríte, že my hovoríme, čo oni robili. Starý zákon hovorí: „Oko za oko, zub za zub.“ Je pravda, že Nový zákon hovorí. „Nastav druhé líce.“ Ale ja za seba hovorím, že Ľubošovi Blahovi druhé líce nenastavím. (Potlesk.)
Ďuriš Nicholsonová, Lucia, podpredsedníčka NR SR (2019-01-29):
Pán poslanec Pčolinský. Nie je v rokovacej sále. Pán poslanec Farkašovský.
Laššáková, Jana, podpredsedníčka NR SR (2014-03-20):
Pán poslanec Lipšic, nech sa páči.
Baránik, Alojz, poslanec NR SR (2016-10-26):
Ďakujem, pán predseda. Vážený pán predseda, kolegyne, kolegovia, dovoľte, aby som podľa rokovacieho poriadku vystúpil v druhom čítaní ako spravodajca určený ústavnoprávnym výborom k uvedenému návrhu zákona. Návrh zákona spĺňa z formálnej stránky náležitosti uvedené v rokovacom poriadku a v legislatívnych pravidlách tvorby zákonov. Predseda Národnej rady vo svojom rozhodnutí navrhol, aby návrh zákona prerokovali ústavnoprávny výbor a výbor pre hospodárske záležitosti. Za gestorský výbor navrhol ústavnoprávny výbor s tým, aby výbory prerokovali návrh zákona do 30 dní a gestorský výbor do 32 dní od jeho prerokovania v Národnej rade v prvom čítaní. Zo znenia zákona je zjavný účel navrhovanej úpravy. Ako spravodajca určený navrhovaným gestorským výborom odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. Odporúčam zároveň návrh zákona prideliť výborom vrátane určenia gestorského výboru a lehoty na prerokovanie návrhu zákona vo výboroch v zmysle uvedeného rozhodnutia pána predsedu Národnej rady. Pán predseda, prosím, otvorte všeobecnú rozpravu.
Bugár, Béla, podpredseda NR SR (2011-03-30):
Ďakujem. Dávam slovo navrhnutému spravodajcovi predsedovi výboru pánovi Janišovi. Nech sa páči.
Galko, Ľubomír, poslanec NR SR (2016-09-14):
Pán predseda Danko, trvám na tom, aby ste dali hlasovať o uznesení, ktoré som navrhol v mojom procedurálnom návrhu a ktoré, zopakujem, riadne som ho prečítal a zdôvodnil: „Národná rada Slovenskej republiky vyjadruje znepokojenie nad výrokmi podpredsedu Národnej rady Slovenskej republiky Martina Glváča smerom k jeho opozičnej kolegyni Jany Cigánikovej a vyzýva ho, aby sa jej ospravedlnil.“ Je to absolútne legitímny procedurálny návrh a nič vás, pán predseda Danko, neoprávňuje, aby ste o tomto návrhu nedali hlasovať. Chcem vás požiadať, ak teda ctíte rokovací poriadok, aby ste dali o tomto návrhu hlasovať. A ešte dodám to, čo som nestihol. Chcem dôrazne upozorniť pána Martina Glváča, že časy, keď sa beztrestne urážali ženy, Židia a osoby inej rasy, boli v inom storočí. A myslím si, že by mal zvážiť svoje odstúpenie z pozície podpredsedu Národnej rady. (Ruch v sále, nesúhlasná reakcia pléna a potlesk.)
Brocka, Július, poslanec NR SR (2013-09-19):
Pán predseda, dajte hlasovať o návrhu zákona ako o celku. Gestorský výbor odporúča návrh schváliť. Gestorský výbor odporúča schváliť. (Reakcie z pléna.) Gestorský výbor odporúča schváliť.
M. Číž, podpredseda NR SR: (2007-03-28):
(Hlasovanie.) Prítomných 141 poslancov, za návrh 62 poslancov, proti 75 poslancov, zdržali sa 4 poslanci. Konštatujem, že tento návrh sme neschválili.
Laurenčík, Milan, podpredseda NR SR (2020-11-24):
Ďakujeme, pani ministerka. Prosím, zaujmite miesto pre navrhovateľa. Ja teraz dávam slovo spoločnému spravodajcovi z výboru pre kultúru a médiá poslancovi Milanovi Potockému, aby informoval Národnú radu o výsledku rokovania výborov a aby odôvodnil návrh a stanovisko gestorského výboru. Pán poslanec, máte slovo.
Pellegrini, Peter, predseda NR SR (2015-09-30):
Pán poslanec Fronc.
Pellegrini, Peter, predseda NR SR (2015-01-28):
Ďakujem. Zneužili ste rokovací poriadok. Inštitút procedurálneho návrhu ste využili na svoj komentár. V poriadku. Vyhlasujem 3-minútovú prestávku. Potom budeme pokračovať v druhom čítaní o ďalšom zákone, vrátenom prezidentom. Ďakujem. (Prestávka.) (Po prestávke.)
B. Bugár, podpredseda NR SR: (2005-12-14):
(Hlasovanie.) Prítomných 129, za 129. Uznesenie sme schválili. Teraz budeme hlasovať o tom, že Národná rada Slovenskej republiky berie na vedomie informáciu ministra vnútra Slovenskej republiky o priebehu vyšetrovania vraždy študenta Daniela Tupého a o postupe Ministerstva vnútra Slovenskej republiky pri potláčaní prejavov rasizmu a intolerancie na Slovensku. Nech sa páči, prezentujme sa a hlasujme. (Hlasovanie.) Prítomných 128, za 116, zdržalo sa 11 poslancov, 1 nehlasoval. Uznesenie sme schválili. Prosím teraz pána poslanca Kondróta, aby uvádzal hlasovania k vládnemu návrhu zákona, ktorým sa mení a dopĺňa zákon č. 281/2001 Z. z. o zájazdoch, podmienkach podnikania cestovných kancelárií a cestovných agentúr, tlač 1379.
Grendel, Gábor, podpredseda NR SR (2021-06-24):
Ďakujem pekne, pán podpredseda vlády. Čas určený na otázky predsedovi vlády týmto vypršal. Chcem sa opýtať, či je všeobecný súhlas, aby v rozsahu dvoch faktických poznámok, teda štyroch minút vystúpil ešte k tejto téme aj druhý podpredseda vlády pán Sulík, ktorý o to požiadal. Čiže je všeobecný súhlas? (Súhlasná i nesúhlaná reakcia pléna.) Pán poslanec Kuffa hovorí, že nie, takže... (Ruch v sále.) Tak áno. Znelo to ako nie, ale sú ľudia, ktorí keď hovoria nie, myslia v skutočnosti áno. To je prípad pána Kuffu.
Adamčík, Eduard, poslanec NR SR (2017-05-19):
Tak v hlasovaní záverečnom sa dohodneme, že ako. Pán predseda, dovoľte mi, aby som vám poďakoval a tlmočil poďakovanie všetkým vašim zamestnancom, a chcem vám povedať jednu vec, čo som povedal na výbore aj pre kolegov, že ak som mal niekedy strach ako manažér a ako riaditeľ daňového úradu, tak to som mal vtedy, keď prišiel Najvyšší kontrolný úrad. A ten rešpekt, ktorý si rokmi budovali vaši zamestnanci a mnohých z nich poznám a sú to aj ľudia, ktorí majú prax a už roky za sebou a robia teraz v kontrolnej činnosti, tak je to správne a myslím si, že aj z tých vystúpení vyplynulo, že tá efektivita a že ten rast je jednoznačný. Ďakujem veľmi pekne.
Figeľ, Ján, podpredseda NR SR (2015-03-17):
Ďakujem pekne. Vážená pani podpredsedníčka, ctené dámy poslankyne, páni poslanci. Dovoľte mi uviesť návrh ústavného zákona o zrušení niektorých amnestií, ktorého signatárom je šesťdesiat poslancov tejto snemovne, za čo chcem vyjadriť aj poďakovanie, aj povzbudenie, aby ich bolo viac nielen pri signovaní, ale pri rokovaní a podpore, ktorá je rozhodujúca, aby sa z tohto návrhu stal platný ústavný zákon. Dámy a páni, týmto návrhom ústavného zákona chceme zrušiť neštandardné, diplomaticky povedané, amnestie udelené bývalým predsedom vlády Vladimírom Mečiarom, ktorý vykonával istý čas niektoré oprávnenia prezidenta republiky. A to preto, lebo tieto rozhodnutia nezodpovedajú princípom právnej istoty, ktorá je neoddeliteľnou súčasťou právneho štátu. Predseda vlády Vladimír Mečiar v roku 1998 po prevzatí moci za prezidenta republiky spolu s vládou svojimi rozhodnutiami o amnestii, ktoré sa v jednej časti týkali konkrétneho skutku zavlečenia slovenského občana do cudziny a tiež konkrétneho skutku zmarenia platne riadne vyhláseného referenda, nezohľadňoval záujmy občanov ani zachovávanie a obhajobu ústavy. A to sú jediné a rozhodujúce upravené dôvody, ktoré musí prezident republiky aj pri zastupovaní inou osobou zohľadňovať pri výkone ktorejkoľvek svojej kompetencie. A týmito rozhodnutiami negatívne zasiahol do prirodzenej spravodlivosti a zneužil právo. Z tohto dôvodu zrušil následne v decembri 1998 vtedajší premiér Mikuláš Dzurinda svojím rozhodnutím predchádzajúce príslušné články dvoch amnestií, udelených predchádzajúcim premiérom Mečiarom. Ústavný súd však v júni 1999 sa vyslovil, že právom prezidenta je udeliť amnestie niektorou z foriem. A na toto... (Prerušenie vystúpenia predsedajúcou.)
Pčolinský, Peter, podpredseda NR SR (2023-01-26):
S ďalšou faktickou pán poslanec Vetrák.
Paška, Pavol, predseda NR SR (2014-11-10):
Ďakujem pekne, pán predseda vlády. Končím možnosť sa prihlásiť s faktickými poznámkami. Je 26 faktických poznámok. Prvý pán poslanec Brocka.
P. Hrušovský, predseda NR SR: (2002-11-14):
(Hlasovanie.) Prítomných je 125 poslancov, za návrh 92, proti 14, zdržalo sa 16, nehlasovali 3. Konštatujem, že uvedené body zo spoločnej správy sme schválili. Ďalší návrh.
Pellegrini, Peter, predseda NR SR (2015-03-17):
Hlasujeme o bode 118, ktoré navrhol na samostatné hlasovanie pán poslanec Mikuš, s odporúčaním gestorského výboru schváliť. (Hlasovanie.) Prítomných 89 poslancov, za bolo 76, zdržali sa 3, nehlasovali 10. Návrh sme schválili.
T. Cabaj, podpredseda NR SR: (2009-06-18):
Národná rada svojím uznesením č. 1350 z 15. apríla 2009 pridelila vládny návrh zákona, ktorým sa mení a dopĺňa zákon Národnej rady Slovenskej republiky č. 10/1996 Z. z. o kontrole v štátnej správe v znení neskorších predpisov, teda tlač 1017, na prerokovanie výborom: Ústavnoprávnemu, Výboru Národnej rady Slovenskej republiky pre financie, rozpočet a menu a výboru Národnej rady pre verejnú správu a regionálny rozvoj. Výbory prerokovali predmetný vládny návrh zákona v lehote určenej uznesením Národnej rady. Poslanci Národnej rady, ktorí nie sú členmi týchto výborov a ktorým nebol pridelený tento návrh, neoznámili v určenej lehote gestorskému výboru žiadne stanovisko k predmetnému vládnemu návrhu zákona podľa § 75 ods. 2 a zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky. Výbory, ktorým bol pridelený: - Ústavnoprávny výbor Národnej rady Slovenskej republiky uznesením č. 622 z 9. júna 2009 s vládnym návrhom súhlasil a odporučil ho Národnej rade schváliť, - Výbor Národnej rady Slovenskej republiky pre financie, rozpočet a menu svojím uznesením č. 503 z 10. júna 2009 s vládnym návrhom súhlasil, odporučil ho Národnej rade schváliť s pripomienkou; - Výbor Národnej rady Slovenskej republiky pre verejnú správu a regionálny rozvoj uznesením č. 293 zo 4. júna 2009 s vládnym návrhom súhlasil, odporučil ho Národnej rade schváliť s pripomienkou. Z uznesení výborov vyplýva iba jeden pozmeňujúci návrh a to je zmena účinnosti, kde sa slová „1. augusta“ nahrádzajú „1. septembra“, t. j. z dôvodu legislatívneho postupu. Gestorský výbor, samozrejme, odporúča tento jeden pozmeňujúci návrh schváliť. Gestorský výbor odporučil Národnej rade tento vládny návrh zákona schváliť, aj s tou jednou pripomienkou. Určil ma zároveň za spoločného spravodajcu a zmocnil ma možnosťou navrhnúť, pristúpiť po druhom čítaní k tretiemu čítaniu ihneď. Toľko spravodajská povinnosť. Pán predsedajúci, prosím, keby ste otvorili rozpravu.
Danko, Andrej, predseda NR SR (2019-02-07):
Ospravedlňujem sa, pán poslanec, za dve minúty meškania. Nech sa páči, pokračujte vo svojom vystúpení. [Pokračovanie rokovania o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 1287.]